title: AliExpress
text: AliExpress ye un servicio minorista en linia con seu en China propiedat d'o Grupo Alibaba. Lanzau en 2010, ye composau por chicotas interpresas en China y atros puestos, como Singapur, que ofreixen productos a compradors internacionals en linia. Ye o puesto web de comercio electronico mas visitau de Rusia y o deceno puesto web mas popular de Brasil. Facilita a las chicotas interpresas vender a clients de totz.
  
  AliExpress s'ha comparau con eBay, ya que os vendedors son independients y utilizan a plataforma pa ofrir productos a os compradors. AliExpress prencipió como una portalada de compra y venda d'interpresa a interpresa. Dende alavez, s'ha expandiu a servicios d'interpresa a consumidor, de consumidor a consumidor, computación en a boira y servicios de pagamiento. Actualment, AliExpress (2016) tien pachinas web en anglés, espanyol, holandés, francés, italiano, alemán, polaco, turco, portugués, indonesio y ruso. Os clients difuera d'os buegas d'o país pa istos idiomas reciben automaticament a versión en anglés d'o servicio. AliExpress gosa estar utilizau por botigas de comercio electronico que utilizan un modelo de negocio de ninvio directo. Os vendedors de AliExpress pueden estar interpresas u particulars.
  
  AliExpress ye diferent d'Amazon porque actúa solament como que una plataforma de comercio electronico y no vende productos dreitament a os consumidors. Connecta dreitament a las interpresas chinesas con os compradors. AliExpress se diferencia de Taobao, filial d'Alibaba, en que AliExpress ye endrezau prencipalment a compradors internacionals. AliExpress no vende a clients en China continental, encara que a mayoría d'os minoristas son chineses. O puesto web ofreix un popular programa de marketing d'afiliaus an os socios son recompensaus ​​por ninviar vesitants a o puesto con una comisión sobre as vendas. En noviembre de 2020, o Ministerio d'Electronica y Tecnolochía d'a Información d'a India prohibió AliExpress y atras 42 aplicacions de China.
  
  Referencias 
  
  Comercio